[ca] Les pimes industrials dinàmiques i innovadores són una de les bases de prosperitat col·lectiva en alguns països i regions europees. Des d'una sociologia multinivell que integra els nivells micro (empresarial-organitzatiu), meso (regional-local i sectorial) i macro (capitalisme estatal-nacional) dintre del sistema de xarxes-cadenes de producció del capitalisme global, l'article analitza l'activitat innovadora de les pimes industrials, la qual es pot denominar innovació amagada en no aparèixer en els indicadors convencionals d'innovació. Sobre la base de 22 entrevistes semiestructurades a directius de pimes manufactureres de Catalunya, s'aplica la teoria fonamentada per construir categories descriptives i proposicions conceptuals per tal de comprendre les relacions socials i els processos típics que utilitzen les pimes per innovar. S'analitzen tres aspectes: els marcs discursius-cognitius, les pràctiques de planificació i gestió, i les principals estratègies i repertoris de pràctiques innovadores. Les principals aportacions de l'article són les següents. En el nivell micro, les formes de participació en la xarxa-cadena de provisió-valor sectorial en què operen les pimes exerceixen una influència decisiva sobre els seus repertoris d'innovació, i s'han trobat dos repertoris típics de pràctiques d'innovació: les pràctiques relativament autònomes i les pràctiques subordinades als clients. En el nivell meso del sistema d'innovació i empresarial de Catalunya, s'han trobat problemes en la generació de béns col·lectius de competitivitat local a causa d'aspectes institucionals i de polítiques públiques. En el nivell macro, el capitalisme espanyol presenta un baix desenvolupament de factors institucionals de capacitació per a la innovació en el seu sistema empresarial.

[en] Innovative and dynamic manufacturing SMEs have been and continue to be one of the bases of collective prosperity in various European countries and regions. Based on a multilevel sociology that integrates the micro level (firm and organization), meso level (regionallocal and sector) and macro level (state-related national capitalism), the article analyses the innovation activity of industrial SMEs, which may be called hidden innovation because it does not appear in conventional indicators. Based on 22 semi-structured interviews with managers of manufacturing SMEs of Catalonia, Grounded Theory is applied to construct descriptive categories and conceptual propositions in order to understand and analyse the social relations and typical processes SMEs use to innovate. Three main issues are analysed: discursive-cognitive frameworks, management and planning, and strategies and repertoires of innovation practices. The main contributions are as follows. At the micro level, the participation of SMEs in the sector-related value-supply chain or network exerts a decisive influence on their innovation repertoires, and two typical repertoires of innovation practices have been found: relatively autonomous practices and client-dependent practices. At the meso level of Catalonia's innovation and business system, problems have been found in producing local collective competition goods due to institutional aspects and public policies. At the macro level, Spain's capitalism displays a low development of institutional factors to provide its business system with innovation capacities.